

**РЕПУБЛИКА СРБИЈА**

**ОПШТИНА ОСЕЧИНА**

**ГОДИШЊИ ИЗВЕШТАЈ О РАДУ**

**ЗА 2021. ГОДИНУ**

**ОДЕЉЕЊЕ ЗА ИНСПЕКЦИЈСКЕ ПОСЛОВЕ**

**- САОБРАЋАЈНА ИНСПЕКЦИЈА -**

**Фебруар, 2022. године**

У извештајном периоду саобраћајни инспектор је, сходно правима и дужностима из члана 108. Закона о путевима („Службени гласник РС“, број 41/2018 и 95/2018-др. закон) и члана 33. Одлуке о јавним и некатегорисаним путевима на територији општине Осечина („Општински службени гласник“, бр.8/2016 и 8/2017), вршио контролу:

1) радова на изградњи, реконструкцији, одржавању и заштити општинских и некатегорисаних
путева;
2) техничке и друге документације за изградњу, реконструкцију и одржавање општинског и некатегорисаног пута, његовог дела и путног објекта;

3) правилног одржавања општинског и некатегорисаног пута, у складу са техничким и другим
прописима и условима којима се осигурава несметано и безбедно одвијање саобраћаја;

4) да ли се правилно и редовно спроводе прописане мере заштите општинског пута;
5) примене техничких прописа, стандарда и норми квалитета приликом извођења радова и
употребе материјала при изградњи, реконструкцији и одржавању општинског и некатегорисаног пута;

6) проходности и одржавања обала и заштитног појаса пута.

На основу напред прописаних дужности, а у вршењу инспекцијског надзора, инспектор је овлашћен да:

1) забрани радове који се изводе противно Закону и Одлуци, техничким прописима и стандардима, као и нормама квалитета материјала при изградњи, реконструкцији и одржавању општинског и некатегорисаног пута, његовог дела и путног објекта;

2) предложи надлежном органу за техничко регулисање саобраћаја, забрану саобраћаја или
саобраћаја одређене врсте возила на општинском и некатегорисаном путу, његовом делу или
путном објекту;

3) нареди отклањање недостатака на општинском и некатегорисаном путу, његовом делу или
путном објекту којим се угрожава безбедност саобраћаја;

4) нареди рушење или уклањање ограда, дрвећа, засада, грађевинског и другог материјала и
натписа подигнутих или постављених супротно одредбама ове Одлуке;

5) забрани радове који се изводе у непосредној близини општинског или некатегорисаног пута,
његовог дела или путног објекта, а који могу угрозити стабилност пута и безбедност саобраћаја;

6) нареди уклањање остављеног возила којим се омета коришћење општинског или
некатегорисаног пута;

7) забрани саобраћај на општинском и некатегорисаном путу, његовом делу или путном објекту,
ако су у таквом стању да се на њима не може одвијати безбедан саобраћај;

8) нареди предузимање мера за обезбеђење општинског и некатегорисаног пута и по потреби
забрани привремено саобраћај за сва возила или поједине категорије возила, која због своје
укупне тежине, димензија и других техничких својстава, могу нанети штету путу, његовом делу
и путном објекту или угрозти безбедност саобраћаја;

9) предузме и друге мере и радње за које је овлашћен прописима;

 Такође вршене су контроле коришћења паркинг места и издавања резервисаних, повлашћених и инвалидских паркинг карти.

 Саобраћајни инспектор је, на основу утврђених овлашћења, код правних и физичких лица, у извештајном периоду извршио **253 контроле** при чему су донета решења и опомене, којима је наложено отклањање недостатака, неправилности, и то:

* **33 решења из области путева;**
* **1 решење из области превоза путника;**
* **27 решења из области паркирања;**
* **191 решења из области уређења обала, растиња.**
* **75 опомена из области уређења обала, растиња.**
* **3 прекршајна налога из области уређења обала и растиња.**

У области превоза путника и робе, а сходно Закону о превозу путника у друмском саобраћају („Службени гласник РС“, број 68/2015, 44/2018-др. закон и 83/2018 ) вршени су надзор и контрола које се односе на ауто-такси превоз.

Сходно Закону о превозу путника у друмском саобраћају извршен је преглед 3 такси возила и утврђено да иста испуњавају прописане услове за обављање ове делатности.
У извештајном периоду су вршене учестале контроле, у сарадњи са Републичком саобраћајном инспекцијом у области обављања превоза путника од стране таксиста.

Послове саобраћајне инспекције и инспекције за путеве врши један инспектора. Инпекција у раду користи један ауто, GPS уређај, ласерски даљиномер, пантљику, фотоапарат, техничку канцеларијску опрему.

Поштовање рокова у поступању је углавном у року, проблем је повремена доступност возила и услови на терену због конфигурације.

У претходној години није било приговора и притужби на рад инспектора.

Инспекција је учествовала на on line стручним усавршавањима, семинарима, обукама.

Због елементарне непогоде у новембру 2021. године оштећени су општински и некатегорисани путеви, те је инспекција учествовала у обиласку путних праваца и процени штете.

Инспекција активно учествује у припреми и доношењу општинских одлука.

Сви захтеви упућени писменим, усменим или путем телефонских позива, од стране правних и физичких лица, решени су у складу са прописима за поједине области.

САОБРАЋАЈНИ ИНСПЕКТОР

дипл.инж. Сузана Глигорић